
Parlamentul  României

Camera  Deputaţilor

Comisia pentru industrii si servicii






     Nr.23/88/2007





                                                                                            PLx192/2007

AVIZ

asupra proiectului de Lege pentru aprobarea Ordonantei de Urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în procedură de urgenţă, cu proiectul de Lege pentru aprobarea Ordonantei de Urgenţă a Guvernului nr.119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană,  transmis cu adresa nr. PL.x 192 din 2 aprilie 2007,  înregistrată la comisie sub nr. 23/88 din 03.04.2007.


Senatul, în calitate de primă Cameră sesizată a adoptat proiectul de Lege în şedinţa din 27 martie 2007.



În conformitate cu dispoziţiile art.75 alin.(1) din Constituţia României, republicată şi ale art. 92 alin.(9) din Regulamentul Camerei Deputaţilor, republicat, Camera Deputaţilor este Cameră Decizională.



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 24.04.2007.


Membrii comisiei au examinat proiectul de Lege supus aprobării şi punctul de vedere al Guvernului exprimat de către reprezentanţii Ministerului Justiţiei  şi Departamentul de Afaceri Europene din subordinea Guvernului.



În urma dezbaterilor, comisia a hotărât  cu majoritate de voturi, avizarea favorabilă a proiectului de Lege în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.

                     PREŞEDINTE,                                                  SECRETAR,                       
                      Iulian IANCU 

Consilier, Viorela Gondoş 

